Kyk waar kuier die goue fliekpaartjie van die Afrikaanse rolprentbedryf, Ivan en Donnalee!
JY LEES NOU Kyk waar kuier die goue fliekpaartjie van die Afrikaanse rolprentbedryf, Ivan en Donnalee!
Dis was ’n besige en suksesvolle jaar vir die goue fliekpaartjie van die Afrikaanse rolprentbedryf. Maar nou is die aktrise Donnalee Roberts en die akteur Ivan Botha albei vir ’n blaaskans in Thailand.
Dis was ’n besige en suksesvolle jaar vir die goue fliekpaartjie van die Afrikaanse rolprentbedryf.
Maar nou is die aktrise Donnalee Roberts en die akteur Ivan Botha albei vir ’n blaaskans in Thailand. Ivan het ’n foto van die pragland uit ’n vliegtuig geneem en geskryf hy beleef ’n inskrywing op sy wenslysie deur die gewilde vakansiebestemming te besoek.
The land of the Thai. Bucket list moment.
A photo posted by Ivan Botha (@ivanbotha17) on Dec 1, 2016 at 10:06pm PST
Donnalee het self haar opwinding oor die land gedeel toe sy op Instagram ’n foto plaas waar sy saam met ’n olifant swem.
A photo posted by Donnalee Roberts (@donnalee_r) on Dec 1, 2016 at 10:02pm PST
Die twee sterre, wat vennote is as akteurs, skrywers en vervaardigers, het vanjaar vir hul toneelspel in Vir Altyd die Tempo-toekenning vir die rolprentakteur en -aktrise van die jaar gewen.
Vir Altyd het vanjaar ook loketrekords laat spat toe dit die grootste openingsnaweek vir ’n Afrikaanse fliek behaal.
Huisgenoot se eeufeesfliek Vir die Voëls draai tans landwyd en het naas Vir Altyd vanjaar die naasgrootste openingsnaweek vir ’n Afrikaanse fliek behaal.
Die romantiese drama, wat in samewerking met kykNET en The Film Factory vervaardig is, het verlede naweek meer as R1 miljoen by die loket laat inrol en is deur meer as 20 000 mense gekyk.
SO TROTS op hierdie twee #SuperTalentvolle #AwesomeMense @simonenortmnn & @francois.jacobs #JulleMaakSOMooi Vir Die Voëls is 'n MOET SIEN!! #GebaseerOp'nWareVerhaal #InBioskopeHIERDIEvrydag #25Nov @kyknettv BAIE GELUK aan die hele @virdievoels span #TrotsSAFilms ????????
A photo posted by Donnalee Roberts (@donnalee_r) on Nov 22, 2016 at 6:36am PST
Vir Die Voëls #Premier #InBioskope25Nov #HierdieVrydagInTeatersLandswyd #OndersteunLocal #TrotsSAFilms @kyknettv #70's #LoveThisEra #Rock #JohnLennon Picture Credit: @celebspottersa LOVE to these awesome brands & people ??? #SkinCare @neostratasa #HairCare @Veaudryint #MakeUp @temptusa @elzaank #LovelyLocks @strands_of_love__ #JulienSnyders @jordaanwendy
A photo posted by Donnalee Roberts (@donnalee_r) on Nov 21, 2016 at 5:53am PST
Ivan en Donnalee het twee jaar gelede ook sukses behaal met die uitreiking van hul eerste gesamentlike projek, die fliek Pad na Jou Hart, wat tydens sy openingsnaweek R3,1 miljoen verdien het.
Die twee akteurs wat die eerste keer saam op die kassie gesien is as Pieter en Annelie in 7de Laan, het vanjaar ook vir die eerste keer saam op die verhoog verskyn in die produksie Beurtkrag. Die stuk is gegrond op ’n kortfliek geskryf deur die akteur en draaiboekskrywer Stiaan Smith. Hy het dit vir die verhoog aangepas.
Ivan en Donnalee gaan volgende jaar steeds met die produksie toer.
Beurtkrag vertel die storie van Jasper en Fransie wat vir die eerste keer saam in ’n woonstel intrek. Maar ’n kragonderbreking dwing die twee weg van tegnologie en nader aan mekaar.
Bespreek nou jou kaartjies vir #BeurtkragTeater by @computicket http://bit.ly/BeurtkragAtterbury die shows is 3,4 en 5 Feb 2017. Sien julle daar.
A photo posted by Ivan Botha (@ivanbotha17) on Nov 28, 2016 at 8:44am PST